**Au îngălbenit castanii**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au îngălbenit castanii,

lumânări ce pâlpâie

la umbra timpului.

Vântul le duce ultima suflare

pe buzele iubitei toamne.

Pe sub frunzele lor, îmi plimb dorul

ruginit de atâtea anotimpuri.

Scutur puțin verde în sufletu-mi adormit

să port cu mine veșnicia –

haină nedemodată.

Pe sub ramuri, trec două raze

ținându-se de mână...

Iubesc castanii –

firavă speranță de parfum!

Mă ridic pe vârfuri

ca-ntr-un balet de toamnă

și datorită lor ating cerul.